***“ Үҙ мираҫыңды тапшыра бел”***

**Маҡсат:**

1. Татар, башҡорт халҡының онотола барған изге байрамдарын, ғөрөф – ғәҙәттәрен хәтерҙә яңартыу һәм һаҡлау, элекке сорҙоң матурлығын күрһәтеү.

2. Тасуири һөйләү телен үҫтереү.

3. Татар, башҡорт халҡына ихтирам, ғорурлыҡ хистәре тәрбияләү.

4. Киләһе быуынға тормош тәжрибәһен, донъяға ҡарашты нәҫел-нәҫәп менән ҡыҙыҡһыныу, шәжәрәне өйрәнеү, тыуған төйәккә, ергә һөйөү тәрбиәләү.

**Байрамды йыһаҙлау:** Рәшиҙә инәйҙең ҡул эштәре күргәҙмәһе “Халҡыбыҙҙың күңел биҙәктәре”; һандыҡ һәм һандыҡ эсендә - сиккән һөлгөләр, ашъяулыҡ, күлмәк, йәймә, ҡулъяулыҡ, шәл һ.б., компьютер,презентация.

**Ҡатнашалар:** 2, 9 класс ҡыҙҙары.

**Плакат:** “Үткәнен онотҡан халыҡтың киләсәге юҡ”

**Сара барышы.**

Һаумыһығыҙ! – тип башлайым әле,

Танышыу бит шулай башлана

Һеҙҙең менән осрашыуға дуҫтар,

Күңелебеҙ шундай шатлана.

Сәләм һеҙгә иҫкән тау еленән,

Сәләм һеҙгә бәхет гөлөнән,

Сәләм һеҙгә барлыҡ дуҫтарымдан,

Сәләм һеҙгә моңдар иленән.

Хәйерле көн , хөрмәтле ҡунаҡтар, уҡытыусыларыбыҙ, уҡыусылар. Бөгөн “Үҙ мираҫыңды тапшыра бел” тигән шәжәрә байрамына йыйылдыҡ.

Шәжәрә байрамдары, иң элек, үҙ ырыуыңдың тарихын, милли йолаларын, кәсептәрен өйрәнеүҙе, халҡыбыҙҙың онотолоп, юғалып барған гөрөф-ғәҙәттәрен тергеҙеүҙе маҡсат итеп ҡуйҙы. Бынан тыш талантлы, өлгөлө ғаиләләрҙе асыҡлау, уларҙың күркәм тәрбиә алымдарын пропагандалау, йәш быуынға әхлаки, рухи тәрбиә биреү, балаларҙа илһөйәрлек,телһөйәрлек тойғолары тәрбиәләү ҙә үҙ уңында тотолдо.

Шәжәрә байрамдары үткәреү, нәҫел ептәреңде барлау, быуындар сылбыры араһында бәйләнеш булдырыу йәш быуынға тәрбиә биреүҙең мөһим бер сараһына әйләнде.

Шуныһы ҡыуаныслы Шабай төп дөйөм белем биреү мәктәбендә Шәжәрә байрамдары йыл һайын үткәрелеп килде.

Белеүгессә, “ Тыуған илде яратыу ғаиләнән башлана” тигән шәжәрә байрамында, беҙ ауылыбыҙҙың үрнәкле ғаиләһе- Батталовтарҙың нәҫел ағасы менән танышҡан инек. Бөгөн беҙ: ошо нәҫелдең иң сағыу шәхесе, күптәннән инде халҡыбыҙҙың мираҫы булған балаҫ, келәм һуғыу менән шөғөлләнгән, ауылыбыҙҙың иң ихтирамлы кешеләренең береһе, аҡ әбейебеҙ, абыҫтайыбыҙ – Рәшиҙә инәй менән яҡыныраҡ танышырбыҙ.

**Рәшиҙә инәйҙең шәжәрәһе менән таныштырыу.**

Әбей-бабаларыбыҙ мираҫы. Ҡайҙа һуң ул? Онотолоп бөткән ҡалфаҡтарыбыҙҙамы, сыңлауы яныбыҙҙа ғына һаҡланған сулпы-тәңкәләребеҙҙәме, әкиәт итеп кенә һөйләргә ҡалған бишек йырҙарыбыҙҙамы? Әллә инде ҡыңғыраулы туй дуғаларын биҙәгән, һабантуй ҡолға-бағаналарында елферҙәгән, инде һандыҡ төптәрендә һарғая башлаған һөлгө-таҫтымалдарыбыҙҙамы?

Хөрмәтле милләттәштәребеҙ! Бөгөнгө кисәгә йыйналыуыбыҙҙың маҡсаты - ваҡыт елдәре менән һарғая башлаған милли йолаларыбыҙҙы алып халыҡҡа күрһәтеү, онотола башлаған милли йолаларыбыҙҙы ҡабат иҫкә төшөрөү.

Кеше һәр саҡ матурлыҡҡа омтолоп йәшәй. Кәрәкле лә, бер үк ваҡытта матур ҙа булған әйберҙәр уның күңелендә шатлыҡ килтерә, ҡайғы-хәсрәттәрен, мәшәҡәть-борсолоуҙарын оноттора. Беҙҙең әбей-бабайларыбыҙ элек-электән һәр саҡ матурлыҡҡа омтолғандар. Халҡыбыҙҙың матурлап , биҙәп эшләнгән һауыт-һабалары, күңел нурын һибеп сиккән кейемдәре, биҙәкләп туҡыған ашъяулыҡтары, һөлгөләре, шаршауҙары һәм башҡа шундай кәрәк-яраҡтары уның күңел байлығын, матурлыҡты тойоу һәләтен сағылдыра, төҫтөң йәмен, гүзәллектең баһаһын тәрәнтен аңлай белеүен күрһәтә. Шуға күрә был әйберҙәрҙе

“Халҡыбыҙҙың күңел биҙәктәре”; тип атайбыҙ икән - һис юҡҡа түгел.

Әйтәйем шуныһын –

Ул ҡулдарҙа

Юҡ сер тылсым...

Алтын түгел,

Ғади ҡулдар –

Һиндә лә бар

Ундай ҡулдар!

Мин юҡҡа ғына үҙемдең фекеремде Ш.Ғәлиевтең “ Алтын ҡулдар” шиғыры менән дауам итмәнем. Был шиғырҙа һәр нәмәне булдыра ала торған кеше ҡулдары тураһында һөйләнелә. Ундай ҡуллы булыу теләһә кемдең ҡулынан килә, бының өсөн һөнәргә өйрәнергә, белем алырға һәм бик тырыш булырға кәрәк. Татар , башҡорт ҡатын-ҡыҙҙарының ҡулынан һисбер ваҡыт эш төшмәгән. Еп эрләгән, шәл бәйләгән ул, ашъяулыҡ, һөлгө сиккән, тула баҫҡан, балаҫ туҡыған.

Ефәк ептәр менән һөлгө сиктем,

Уртаһында сәсәк-гөл генә

Шундай матур һөлгө сигеүсе

Рәшиҙә инәй ауылда бер генә.

**3 ҡыҙ “ Әбейемдең серле һандығы” шиғырын һөйләйҙәр**

Рәшиҙә инәй, ҡыҙҙар һинең һандығыңды асып ҡарайһылары килә. Асып күрһәтәйекме?

Был һандыҡ бик серле һандыҡ. Ул татар, башҡорт халҡының ғөрөф-ғәҙәттәрен, йолаларын боронғонан килгән мираҫын һаҡлай.

Һандыҡта ниләр барын беләһегеҙ киләме, балалар? Әйдәгеҙ әле бергәләп асайыҡ һандыҡты.

1 ҡыҙ. Ҡыҙҙар, ҡарағыҙ әле ниндәй матур һөлгөләр

2 ҡыҙ. Бигерәк матур итеп сигелгән, әйе бит, ҡыҙҙар.

3 ҡыҙ. Бөгөн матур итеп сигегелгән һөлгөләр әбейебеҙҙең һандығында ғына һаҡлана. Әбейҙәр уларҙы ҡәҙерләп һаҡлай. Йәш ҡыҙҙар үҙ ҡулдары менән сигеп, һуғып һөлгөләр әҙерләнеләр. Һөлғөләрҙең матурлығына ҡарап, йәш ҡыҙҙарҙың уңғанлығы, бөхтәлеге, булдыҡлылығы бәйәләнгән.

Татар ҡатын-ҡыҙҙарыбыҙ

Эштең серен белгәндәр.

Кис ултырып, йырҙар йырлап

Оҫта сигеү сиккәндәр.

Был һөлгөләр, эскәтерләр,

Тамбур менән сигелгән

Әллә инде өҫтәренә

Ысын сәскәләр сигелгән.

1 ҡыҙ. Был ниндәй күлмәк һуң?

2 ҡыҙ. Бала итәкле күлмәк тә татар, башҡорт ҡыҙҙарының милли кейеме. Итәктәре ниҡәҙәр күп булһа, шул ҡәҙәр матурыраҡ һанала, оҙон булыуы менән ҡыҙҙарҙың балтырҙарын сит-ят күҙҙәрҙән һаҡлай.

3 ҡыҙ. Ай, ниндәй матур елән. Ҡарағыҙ әле, ҡыҙҙар, ҡарағыҙ.

1 ҡыҙ. Елән- иң матур, уңайлы кейемдәрҙең береһе. Ике ҡатлап тегелгән ул. Күлдәк өҫтөнән кейгәндәр. Елән бик матур итеп, зауыҡ менән бизәлгән. Еләндән ҡала- ҡамзул. Уны ҡыҙ балалар кейгән. Ул да уңайлы, матур, йылы.

2 ҡыҙ. Ҡыҙҙар, ҡыҙҙар. Ҡарағыҙ әле ниндәй матур балаҫтар.

Сигеү-тегеүләр, бәйләм бәйләүләр, мамыҡ шәлдәр. Рәшиҙә Ғәйсә ҡыҙы өсөн, үҙ теле менән әйткәндә, уйын ғына. Колхоз эшенән, ғаилә мәшәҡәттәренән бушаған арала уның төп шөғөлө асалы балаҫтар һуғыу була.

Әсәһенән күскән ҡул эштәре оҫталығын Рәшиҙә инәй ҡыҙҙарына ла тапшыра. Колхозда ҡатын-ҡыҙ, башлыса, сезонлы эштә. Йәйҙең оҙон көндәре баҫыуҙа үтһә, ҡыштың шундай уҡ оҙон кистәрен Рәшиҙә апай ҡыҙҙары менән йөн эрләп, шәл бәйләп үткәрә.

* Балаҫ эшенә балаларҙы йоҡлатҡас ултыра инем, ҡайсаҡ төн урталарына саҡлы туҡтай алмайым, сөнки балаҫ һуғыу- үҙе бер мауыҡтырғыс ижат. Рәссам буяуҙар менән төшерә, ә беҙ төҫлө ептәр менән эшләйбеҙ.

Рәшиҙә инәй балаҫ һуғыу һәм уның нескәлектәре тураһында сәғәттәр буйына һөйләргә лә әҙер. Шуңарҙан уҡ уның ысын балаҫсы булыуын, был шөғөлөнә эш итеп түгел, ижат итеп ҡарауын аңларға була.

Ә хәҙер һеҙҙең иғтибарығыҙға Рәшиҙә инәйҙең балаҫ һуғыу һәм уның нескәлектәре тураһында һөйләүен видеояҙмала ҡарарға тәҡдим итәбеҙ.

**Видеояҙма ҡарап үтелә.**

-Рәшиҙә инәй, алып килгән үҙ ҡулларығыҙ менән эшләнгән эшегеҙ хаҡында балаларға тулыраҡ һөйләп китһәгеҙ ине.

**Рәшиҙә инәйгә һүҙ бирелә.**

Боронғонан ҡалған йән рәхәте тигән һүҙ бар. Хөрмәтле тамашасылар, менә бөгөн һеҙҙең күҙ алдында тороусы был оҫта ҡулдарҙың ижат емештәрен ҡарағас та йәнгә рәхәт булып китә. Матур оҙон көйҙәрҙе һәр кем башҡара алмаған кеүек, был эштәрҙе лә теләһә кем эшләй алмай. Билгеле, боронғо әйберҙәребеҙҙең, шәм йәки сыра яҡтыһында өйҙәре лә ҡараңғы, эштәре лә ялыҡтырғыс булғандыр, әммә күңел биҙәктәре йырҙарға үрелеп, шул моңдар менән беҙҙең көндәргә килеп еткән.

Әйе, ғүмер уҙа, тула ойоҡ менән сабата ла туҙа. Әммә халҡыбыҙ мираҫында булған мөхәббәт йөрәктәребеҙҙә һаҡлана. Шуныһы иғтибарға лайыҡ: Рәшиҙә инәй менән .................ағайҙың бәләкәйҙән эшкә өйрәнеп үҫкән балалары тормошта юғалып ҡалмай. Бөгөн һәр ҡайһыһының үҙ эше бар. Заманса йорттары, ҡорған донъялары тураһында һөйләп тораһы ла түгел. Ә шулай ҙа ҡыҙҙарының өсөһөндә лә бөгөнгө донъяларының иң ҙур байлығы итеп ҡайсандыр әсәләре туй бүләге итеп биргән асалы балаҫтарҙы һанай.

Халҡыбыҙ мираҫы- үткәндәргә ихтирам, киләсәгебеҙгә күпер ул. Татар, башҡорт халҡының кейемендә лә, йөҙөндә лә, хеҙмәт емештәрендә лә матур, күркәм күңел сифаттары сағыла. Ул һәр ваҡыт матурлыҡҡа омтола.

Ғорурланып, хозурланып,

Тыуған ерем буйлап барам-

Үткәндәрен, бүгенгеһен,

Киләсәген уйлап барам.

Һабантуйҙан халыҡ-ара

Бәйгеләргә сыға халҡым

Ә халҡымдың ере-алтын

Ҡулы алтын, үҙе алтын.

( Р. Миңнуллин)